08.08.2022

**נוהל תשלום מסי יבוא**

להלן פירוט הדרכים לתשלום מיסי יבוא במסגרת הצהרות יבוא או הוראות תשלום:

**תשלומים באמצעות ממשל זמין:**

ניתן לשלם מסי יבוא באמצעות מערכת ממשל זמין באופן הבא:

הלקוח נכנס לאתר התשלומים. תחת הכותרת "תשלומי מיסי יבוא" על הלקוח לבחור את אופן ההזדהות.

מערכת שער עולמי מעבירה את כל הוראות התשלום לאתר האינטרנט לפי אופן הזדהות, הלקוח מסמן את התשלום שברצונו לשלם, ולאחר פעולת התשלום בפועל, מערכת שער עולמי מקבלת אישור על התשלום) ללא צורך לעדכן את בית המכס והתהליך המכסי ממשיך.

ניתן לשלם בחלופה זו באופן הבא:

1. העברה בנקאית באינטרנט- (בכל סכום וללא הגבלה ) בכפוף לתיאום עם הבנק.
2. תשלום בכרטיסי אשראי –בהתאם להגבלות המפורטות בהוראות חשכ"ל מספר 1.7.04
(נכון ליום 28/8/2019 תשלום בכרטיס אשראי מוגבל עד לסכום 35,000 ₪).
3. תשלום בבנק הדואר - הלקוח מגיע לסניף הדואר עם טופס מכס הרלבנטי 184 הכולל את מספר הוראת תשלום, ומבצע את התשלום בבנק הדואר.

**תשלום בהעברת זה"ב**

תשלום מיסי יבוא בהעברת זה"ב ((REAL TIME GROSS SETTLMENT - RTGS - מדובר בהעברות וזיכויים בזמן אמת במערכת סליקה מודרנית וחדשנית עם ערכים כספיים, ללא התחשבנות בסוף יום עסקים של הבנקים. התשלום הינו סופי ומוחלט ולא ניתן לביטול.

השימוש במערכת העברות זה"ב אינו מוגבל.

הלקוח מבצע העברת זה"ב מחשבון הבנק שלו לחשבון רשות המיסים המתנהל בחשבון בנק ישראל (מצ"ב נספח 1 - חשבון ואישור הבנק על ניהול חשבון).

לקוח שמעונין לבצע תשלומים בהעברת זה"ב נדרש לעדכן באופן חד פעמי את נציג החשבות על פרטי חשבון הבנק בציון מספר IBAN, לצורך עדכון באון ליין במערכת שער עולמי כך שכל תשלום שמבוצע בהעברת זה"ב מאותו חשבון מתעדכן באון ליין במערכת שער עולמי.

ניתן לבצע העברות זה"ב מכמה חשבונות, בתנאי שמעדכנים את אגף החשבות, אודות פרטי חשבון הבנק בציון מספר ה- IBAN עבור כל חשבון בנפרד באופן חד פעמי, כלומר יש להעביר אישור ניהול חשבון (בציון מספר ה- IBAN) בגין כל חשבון וחשבון.

**תשלום באמצעות מס"ב – סוכן מכס/יבואן**

כללי

סוכן מכס/יבואן רשאי לבצע תשלום מסים באמצעות מס"ב. תקרת האשראי לסוכן מכס/יבואן נקבעת על ידי נציג החשבות לפי שיקול דעתו, בהתחשב בבחינת מצב דירוג האשראי של סוכן מכס/יבואן על פי נתוני חברת "דן אנד ברדסטריט" ובדיקת דוחות כספיים מבוקרים המוגשים לרשויות המס וכן עפ"י חוות דעת רואה חשבון מבקר של סוכן מכס/יבואן.

להצטרפות להסדר תשלום באמצעות מס"ב באופן מקוון, יש לפעול כלהלן:

1. יש להיכנס לאתר: [הסדר תשלומי מיסי יבוא במס"ב](https://www.gov.il/he/service/customs-148)
2. סוכן מכס או יבואן המעוניין לשחרר טובין מהמכס ולבצע את התשלום באמצעות מסלקה בנקאית (מס"ב).
לצורך כניסה לטופס יש להזדהות במערכת ההזדהות הלאומית  - יש לוודא כי מגיש הבקשה הינו מורשה חתימה עבור החברה. אישור עו"ד למורשה חתימה בחברה.
3. למלא טופס הרשאה לחיוב חשבון, בציון קוד מוסד 2765, ללא הגבלת סכום חיוב או תוקף.
4. לצרף ערבות בנקאית דיגיטלית או כתב התחייבות לשיפוי צד ג' (טופס מכס 151).

במידה ומדובר ב"[ערבות דיגיטלית](https://govextra.gov.il/digital-guarantee/homepage/)" יש לפנות לבנק/חברת ביטוח תוך ציון מספר בקשת הערבות המתקבל בסיום הגשת הטופס לבקשה להנפקת ערבות דיגיטלית עבור "אגף המכס והמע"מ".

 לקבלת רשימת בנקים/חברות ביטוח להנפקת ערבויות דיגיטליות ממשלתיות יש להיכנס לכתובת המייל שלהלן:

 **להלן דגשים חשובים לגבי תשלום בחלופה זו:**

על פי כללי המסלקה הבנקאית, ניתן להחזיר מס"ב, כאשר "החיוב יוחזר לא יאוחר מ- 3 ימי עסקים בנקאיים לאחר מועד החיוב, לימים אלו יתווספו עוד שלושה ימים לביצוע החזרות מסיבות טכניות פרק 217
סעיף 4. 1(כלומר, יש לשים לב שהתשלום אינו סופי במועד מתן ההוראה).

אין בשחרור הטובין מפיקוח המכס כדי להוות אישור שמסי היבוא שולמו.

בהתאם להוראות הדין לפקודת המכס, חוק מס קניה טובין ושירותים (תשי"ב - 1952, וחוק מס ערך מוסף, תשל"ו – 1975), היבואן - בעל הטובין כמשמעותו בפקודת המכס, הוא החייב בתשלום מסי היבוא בגין טובין שייבא. לאור האמור, ככל שניתנה הוראת תשלום מחשבונו של סוכן המכס או כל גורם אחר שאינו היבואן, אשר לא כובדה, החוב במסי היבוא עומד בעינו והיבואן יידרש לשלם את מיסי היבוא.

לאור האמור, מינהל המכס ממליץ ליבואנים להצטרף להסדר מס"ב יבואן.